Diari Oficial de la Generalitat Valenciana


Sumari del DOGV 8552, del 21-05-2019 (2019/5106)

RESOLUCIÓ de 7 de maig de 2019, de la consellera de Sanitat Universal i Salut Pública, per la qual s'aproven les tarifes corresponents a la prestació del servei d'investigació d'extracció de material genètic de mostres i restes humanes i anàlisis mitjançant seqüenciació massiva per a la identificació i filiació i conservació de mostres en el Biobanc per part de la Fundació per al Foment de la Investigació Sanitària i Biomèdica de la Comunitat Valenciana, FISABIO, com a mitjà propi instrumental de l'Administració de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8552

Data del DOGV
:   21-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5106


Data del document
:   07-05-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * legislació
    * llista de preus
    * preu autoritzat

RESOLUCIÓ de 7 de maig de 2019, de la consellera de Sanitat Universal i Salut Pública, per la qual s'aproven les tarifes corresponents a la prestació del servei d'investigació d'extracció de material genètic de mostres i restes humanes i anàlisis mitjançant seqüenciació massiva per a la identificació i filiació i conservació de mostres en el Biobanc per part de la Fundació per al Foment de la Investigació Sanitària i Biomèdica de la Comunitat Valenciana, FISABIO, com a mitjà propi instrumental de l'Administració de la Generalitat. [2019/5106]  
  
En data 16 de desembre de 2013, s'ha signat un acord marc de cooperació entre la Conselleria de Sanitat de la Generalitat i la Fundació per al Foment de la Investigació Sanitària i Biomèdica de la Comunitat Valenciana (d'ara en avant, FISABIO). La Generalitat, a través de la Conselleria de Sanitat i Salut Pública, i FISABIO han subscrit, prèvia tramitació reglamentària, el dia 26 de desembre de 2017, la pròrroga de l'Acord marc subscrit el 16 de desembre de 2013.  
En la clàusula primera de l'acord marc s'estableix que l'objecte de l'acord és regular les relacions de col·laboració en la generació i difusió del coneixement, foment, impuls i desenvolupament de la investigació cientificotècnica, sanitària, biomèdica i en la prestació dels serveis d'assistència sanitària oftalmològica i de qualsevol altre tipus que s'encomanen, amb la finalitat d'aconseguir la major rellevància de la investigació i la millora de l'assistència sanitària desenvolupada per la Conselleria de Sanitat.  
En la clàusula segona, punt 4, de l'acord marc s'estableix que l'activitat podrà ser gestionada per FISABIO mitjançant la subscripció d'un encàrrec de gestió.  
Els Estatuts de FISABIO, en l'article 3.2, estableixen que la Fundació té la consideració de mitjà propi instrumental i servei tècnic de la Generalitat, de les seues entitats autònomes i entitats de dret públic, sempre que aquestes tinguen la condició de poder adjudicador als efectes previstos en la Llei de contractes del sector públic.  
L'article 6.3 de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, recull expressament que queden excloses de l'àmbit d'aquesta llei els encàrrecs de gestió regulats en la legislació vigent en matèria de règim jurídic del sector públic.  
L'article 32 de la Llei 9/2017 de contractes del sector públic estableix que els encàrrecs dels poders adjudicadors a mitjans propis personificats comportaren una compensació, que s'establirà per referència a tarifes aprovades per l'entitat pública de la qual depén el mitjà propi personificat per a les activitats objecte per encàrrec realitzades pel mitjà propi directament.  
En conseqüència, amb tot el que s'ha exposat anteriorment i vistes les facultats atorgades per l'article 2 de la Llei 5/1983, de 30 de desembre, del Consell, resolc:  
  
Primer  
Aprovar les tarifes següents per a la prestació del servei d'investigació d'extracció de material genètic de mostres i restes humanes i anàlisis mitjançant seqüenciació massiva per a la identificació i filiació i conservació de mostres en el Biobanc:  
  
Import unitari: 476 euros per mostra.  
  
Els preus del servei es facturaran mitjançant tarifa per procés complet, que inclou:  
Entrega i gestió del material de recollida d'ADN dels familiars vius.  
  
Investigació a través de l'extracció pertanyent a les restes com als familiars vius. Estudi d'idoneïtat i precisió de l'anàlisi de variants gèniques amb tècniques de seqüenciació massiva Il·lumina, per a la determinació de parentiu. Complementades amb el desenvolupament de noves tècniques d'anàlisis bioinformàtic i genètic.  
Creació d'un banc d'ADN específic per a aquestes mostres, dins del biobanc existent en FISABIO, per a conservació a 30 anys, reanàlisi i futurs estudis que se'n deriven.  
  
Segon  
L'import d'aquestes tarifes tindrà un període de validesa d'un any. No obstant això, continuaran vigents durant el període de duració de l'encàrrec si no són derogades per l'òrgan competent per a la seua aprovació.  
  
Tercer  
L'aplicació d'aquestes tarifes tindrà efectes des del 7 de maig de 2019.  
  
Quart  
La comissió mixta de seguiment, prevista en la clàusula sisena de l'Acord marc de cooperació entre la Conselleria de Sanitat i la Fundació per al Foment de la Investigació Sanitària i Biomèdica de la Comunitat Valenciana, podrà acordar l'actualització anual de preus de les tarifes.  
  
  
València, 7 de maig de 2019.- La consellera de Sanitat Universal i Salut Pública: Ana Barceló Chico.